Osnovna škola "Kulin ban" Visoko

Zgrada Osnovne škole "Kulin ban" izgrađena je početkom 20. vijeka i nalazi se u Visokom. U toku školske godine školu pohađa oko 700 učenika podijeljenih u 31 odijeljenje.Članak o Osnovnoj školi "Kulin ban" na visočkom web portalu

Historija

Gradnja Narodne osnovne škole na Kraljevcu, u narodu poznate kao Velike škole, započela je 1909. sredstvima Odjela za visokogradnju Zemaljske vlade za Bosnu i Hercegovinu u sklopu Austro-Ugarske monarhije. To je bila tada najmodernija zgrada osnovne škole u BiH, koja je počela sa radom školske 1910/1911. godine. Prva dogradnja bila je 1961. godine. tada je škola dobila još 8 učionica, kuhinju i centralno grijanje. Školske  1975/76. godine uz školu je izgrađena sala za tjelesni odgoj i rukometno igralište u krugu škole.
Nakon II svjetskog rata Škola nosi naziv OŠ „Ognjen Prica” po narodnom heroju sve do 20.01.1993. godine kada je Odlukom Općinskog vijeća promijenila ime u OŠ „Kulin Ban“. Tokom rata 1992-1995. godine škola je teško oštećena topovskom artiljerijom. Uz pomoć Austrijske vlade obnovljena je 1996. godine, kao i 2007/08. kada je izvršena rekonstrukcija krova i grijanja.

Bibliografija
Arhiv Osnovne škole "Kulin ban" Visoko

 Reference 

Kategorija:Obrazovanje u Visokom
Kategorija:Osnovne škole u Bosni i Hercegovini